Nariadenie Komisie (ES) č. 1948/95
zo 7. augusta 1995,
ktorým sa stanovujú osobitné opatrenia pre uplatňovanie nariadenia (ES) č. 974/95 v sektore olivového oleja
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (ES) č. 3290/94 z 22. decembra 1994 o úpravách a prechodných opatreniach požadovaných v odvetví poľnohospodárstva na účely realizácie dohôd, ktoré sa uzatvorili počas Uruguajského kola multilaterálnych obchodných rokovaní [1], najmä na jeho článok 3 ods. 1,
so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi [2], naposledy zmenené doplnené Aktom o pristúpení Rakúska, Fínska a Švédska a nariadením (ES) č. 3290/94;
so zreteľom na nariadenie Rady (EHS) č. 1650/86 z 26. mája 1986 o náhradách a poplatkoch uplatniteľných na vývozy olivového oleja [3],
keďže nariadenie Komisie (ES) č. 974/95 z 28. apríla 1995 o určitých prechodných opatreniach požadovaných na vykonávanie dohody Uruguajského kola [4] ustanovuje pravidlá na zabezpečenie harmonického prechodu od systému existujúceho pred dátumom nadobudnutia účinnosti uvedenej dohody na systém platný od tohto dátumu, najmä so zreteľom na vydávanie vývozných povolení pre množstvá zodpovedajúce množstvám, s ktorými sa bežne nakladá počas dotknutého obdobia;
keďže na zabezpečenie súladu s týmito pravidlami pre množstvá v sektore olivového oleja, sa vydávanie prechodných vývozných povolení obmedzí na množstvá pridelené v rámci stálej výzvy na verejnú súťaž vyhlásenú nariadením Komisie (ES) č. 2517/94 [5];
keďže opatrenia ustanovené v tomto nariadení sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
V sektore olivového oleja sa povolenia uvedené v článku 1 ods. 1 nariadenia (ES) č. 974/95 (ďalej len "prechodné povolenia") vydajú iba na množstvá výrobkov pridelené v rámci stálej výzvy na verejnú súťaž vyhlásenú nariadením Komisie (ES) č. 2517/94.
Článok 2
1. Zúčastnené strany sú povinné predkladať ponuky od 1. septembra 1995, v ktorých uvedú, či sa vzťahujú na žiadosť o prechodné povolenie.
2. Oznamované ponuky uvedené v článku 5 ods. 5 nariadenia (ES) č. 2517/94 osobitne uvedú tie, ktoré sa vzťahujú na žiadosti o prechodné povolenia.
Článok 3
Ak by zadanie objednávky účastníkovi verejnej súťaže, ktorého ponuky, týkajúce sa žiadostí o prechodné povolenia na množstvá, ktoré sa rovnajú alebo sú nižšie ako maximálna výška vývoznej náhrady stanovená v súlade s článkom 6 ods. 1 nariadenia (ES) č. 2517/94, viedlo k prekročeniu množstevného obmedzenia uvedeného v článku 1 ods. 1 nariadenia (ES) č. 974/95, je pre uvedené ponuky stanovené maximálne množstvo v súlade s článkom 6 ods. 2 nariadenia (ES) č. 2517/94 a zmluva sa uzatvorí v súlade s článkom 7 uvedeného nariadenia.
Článok 4
Toto nariadenie nadobúda účinnosť sedemnásty deň nasledujúci po jeho uverejnení v Úradnom vestníku Európskych spoločenstiev.
Bude sa uplatňovať od 1. septembra 1995.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 7. augusta 1995